open-index/open-wikipedia-markdown huggingface dataset:
Coleoptera aquatica

[thumb|upright=1.25|Dytiscidae: a, *Cybister* sp.; b, [caput coleopteri cum parvis appendicibus (*Agabus*); c, larva *Dytisci*; d, pupa *Dytisci.* (Vocabulum *Dyticus* in imagine est falsum.) Ex '"Encyclopaedia Britannica* (1911).]]
[thumb|Adultus *[Dytiscus marginalis.*]]
[thumb|[Larva *Dytiscus marginalis.*]]
**Coleoptera aquatica** sunt coleoptera quae ad vitam aquaticam omnibus eorum circuli vitae temporibus apta sunt. Plurima coleoptera aquatica solum in aqua dulci vivere possunt, sed aliquot species maritimae in zona interaestuali vel zona littorali habitant. Circiter 2000 specierum verorum coleopterorum aquaticorum in omnibus orbis terrarum regionibus inveniuntur.

Multa coleoptera aquatica bullam aeris, cavum elytrorum rite appellatum, sub abdomen ferunt, quod aerem praebet, prohibens ne aqua in spiracula intret. In aliis, superficies exosceleti ad plastron formandum immutatur, quod rectam gasorum commutationem cum aqua sinit. Aliquot coleopterorum aquaticorum familiis sunt fimbriata crura posteriora ad natationem apta, quibus autem plurimae species carent. Plurimae coleopterorum aquaticorum familiis sunt larvae quae etiam aquaticae sunt; multis autem generibus sunt larvae aquaticae sed adulti terrestres.

## Victus
Coleoptera aquatica herbivora, praedatores, aut *scavengers* esse possunt. Coleoptera herbivora solum vegetatione aquatica vescuntur, sicut algis et foliis; etiam sucum ex caule plantarum propinquarum sugunt. Coleoptera *scavenger* appellata materia organica putrescente quae deposita est vescuntur; quae materia ex vegetatione aquatica, faecibus, aliisque organismis mortuis exoritur. *Dytiscus marginalis,* praedator, vermibus, ranis immaturis, aliquandoque parvis piscibus vescitur.

## Species
Familiae quarum omnes species aquaticae omnibus vitae stationibus sunt.
*Dytiscidae
*Gyrinidae
*Haliplidae
*Noteridae
*Amphizoidae
*Hygrobiidae
*Meruidae
*Hydroscaphidae

Familiae quarum adulti non semper aquaticae sunt.
*Hydrophilidae
*Lutrochidae
*Dryopidae
*Elmidae
*Eulichadidae
*Heteroceridae
*Limnichidae
*Psephenidae
*Ptilodactylidae
*Torridincolidae
*Sphaeriusidae

*Insecta aquatica

## Notae
## Bibliographia
*Epler, J. H. 1996. *Identification manual for the water beetles of Florida (Coleoptera: Dryopidae, Dytiscidae, Elmidae, Gyrinidae, Haliplidae, Hydraenidae, Hydrophilidae, Noteridae, Psephenidae, Ptilodactylidae, Scirtidae).'' PDF.

Categoria:Insecta aquatica
Categoria:Oecologia insectorum
Categoria:Organismi aquatici
TERA

***TERA*** (abbreviatus Anglicus *The Exiled Realm of Arborea*, "mundus exsulatus Arboreae"), ***TERA Online*** etiam appellatum, est ludus electronicus MMORPG et phantasiae mediaevalis a Bluehole Studio divulgatus et a variis collegiis editus. In Corea Australi anno 2011 primum circummissum est et eodem anno coeptum. In fabula, in planeta Arborea sumus quo vires malas impugnas et locos magnificos exploras.

Unus expansus lusorius ad tempus additus est, *TERA: Fate of Arun*, Septembro 2014 editum. Unum operum MMORPG praeclarissimorum, ludus electronicus, ab anno 2018, plus quam 28 000 000 lusores orbe terrarum habet.

## Fabula 
### Historia 
Duo Titanes valedudinis grandis, Arun et Shara nominibus, in inanitate sine forma occurrebant. In certo casu, ambo Arun et Shara obdormiscebant et somniant, et dum dormiunt, mundum Arboream circum eos paret. Hodie, ambo corpora Arun et Shara formant continentes duas quas Arboream efficiunt.

Donec ambos Titanes dormiverunt, sua somnia in vita fiunt et ex ea incolas duodecim primas mundi apparebant, quo eos dei erant. Mox, bellum terribile inter eos et alias venturas species gerebant.

Quamquam hoc, Arun et Shara in statu somniante suo remanebant, et simplice ex suis somniis mortales primos in vita fiebant. Ambo mortales et deos contra inter se in grandibus bellis divinis certabant, ubi plerumque deos inter casos duxerunt vel carceratos fiebant. Etiam aliqui mortales extincti sunt, sed tamen alios apparebant et hodie plerumque Arboreae species, septem in numero, foederationem formant, Valkyon Federation ("foederatio Valkyon"), quo mala in mundo impugnant.

### Loci 
Ludum electronicum in planeta Arborea agitur, quem in duas continentes divisa est nominibus Arun's Continent ("continens Arun") et Shara's Continent ("continens Shara"). Quamque a partibus duas efficit, Northern Arun et Southern Arun ("Arun septentrionale/australe"), et Northern Shara et Southern Shara.

## Species intelligentes 
### Lusibiles 
Septem species intelligentes lusioni exsistunt, quas primo ordine Valkyon Federation ("foederatio Valkyon") appellantur. Pacem in planeta tenent et vires malas sicut Argons, primi antagonistae *TERA*, impugnant. Quisque lusibilis proprium domum Arboreae incolit.
* Aman
* Baraka
* Castanic
* Elin
* High elf ("alfus altus") - alfus ut in *TERA* visus
* Human ("homo") - ipse homo depictus
* Popori

### Cetera 
* Argons - primi antagonistae *TERA*, species metallica quae magiam et technologia mutatui mundi adhibet

## Nexus externi 
* Situs officialis apud Gameforge

Categoria:Ludi electronici
Categoria:Incepta 2011
Heterotremata

**Heterotremata** sunt cladus brachyurorum, cui sunt brachyura quorum aperturae genitales in sterno feminarum, sed in cruribus marium sunt. Qui cladus sexaginta octo familias in viginti octo superfamiliis comprehendit.
 
## Evolutio
Heterotremata sunt grex sororius Thoracotrematorum intra cladum Eubrachyurorum, aevo Cretaceo decedentia. Eubrachyura ipsa sunt pars Brachyurorum, maioris cladi, qui in omnibus "cancris veris" consistit. Summarium internarum graduum altissimorum coniunctionum intra Brachyura in cladogrammate infra monstratur.

Coniunctiones internae intra Heterotremata minus certae sunt, multis superfamiliis nunc irritis. Cladogramma coniecturale infra perscriptum ex explicatione Tsang et al. 2014 exscribitur.
{{clade| style=font-size:85%; line-height:85%
|label1=**Heterotremata**
|1={{clade
|label1=Cancri aquae dulcis
|1=
|2= }} }}
 
## Superfamiliae
*Aethroidea
*Bellioidea
*Bythograeoidea
*Calappoidea
*Cancroidea
*Carpilioidea
*Cheiragonoidea
*Corystoidea
*Dairoidea
*Dorippoidea
*Eriphioidea
*Gecarcinucoidea
*Goneplacoidea
*Hexapodoidea
*Leucosioidea
*Majoidea
*Orithyioidea
*Palicoidea
*Parthenopoidea
*Pilumnoidea
*Portunoidea
*Potamoidea
*Pseudothelphusoidea
*Pseudozioidea
*Retroplumoidea
*Trapezioidea
*Trichodactyloidea
*Xanthoidea

 
## Notae
## Nexus externi
*

 
Categoria:Brachyura
Categoria:Taxa intercalaria
Categoria:Taxa Guinot
Categoria:Taxa 1977
Fontinalia

**Fontinalia** vel **Fontanalia** erant feriae Romanae, quae die 13 Octobris (a.d. III Id. Oct.) in honorem Fonti dei fontium, Iani et Iuturnae filii, celebrabantur. Varro sic ea describit:
Fontanalia a Fonte, quod is dies feriae eius; ab eo tum et in fontes coronas iaciunt et puteos coronant.

## Notae
## Nexus externi
* De Fontinalibus 

Categoria:Feriae Romanae
Categoria:Fontes
Terminalia

[thumb|350px|[Fasti Antiates maiores|Fasti Antiates Maiores: Terminalia mense februario notantur (TERM)]]
**Terminalia** erant festum Romanum, Termino deo dedicatum, quod 23 Februarii (a.d. VII Kal. Mart., qui erat dies anni Romuli ultimus) celebrabatur. 

A Numa Pompilio Terminalia  condita esse dicuntur; vicini eo die iuxta terminum inter domos eorum iacentem fossam fecerunt et fruges et mel et vinum sacrificaverunt. Sacrificium publicum in via ad Laurentum celebrabatur, ubi Numa regnante finis territorii Romani fuerat.

## Fontes
* Dionysii *Antiquitatum Romanarum* II 74
* Horatii *Epodes* II 59
* Varronis *De lingua Latina*, VI 13

## Nexus externi
* De Terminalibus in *Dictionary of Greek and Roman Antiquities* 
*Terminalia in *Le Dictionnaire des Antiquités Grecques et Romaines de Daremberg et Saglio* 

Categoria:Feriae Romanae
Categoria:Ritus Februarii
Categoria:Fines
Calchas

[thumb|Iphigeniae sacrificium in pictura [Pompeii|Pompeiana e "domo poetae tragici". Calchas est persona barbata dextra.]]
In mythologia Graeca **Calchas** (genetivus *Calchantis*, Graece *Κάλχας*) est auspex qui Agamemnonem et Danaos Ilium comitaturː nam urbem decimo anno captam praedixerat. Voluntatem deorum eis interpretabatur et saepe infausta nuntiavit. Nam Agamemnoni immolationem filiae Iphigeniae in Aulide praecepit cum venti adversi classem proficiscentem retinebant. Pestis causam quoque exercitum Achaeorum ante Priami urbem vastantis  declaravit iram esse Apollinis indignantis quod Agamemnon sacerdotem suum increpuisset atque filiam eius captivam, Chryseidem nomine, ne redderet patri recusasset. Persona tragoediarum fuit e quibus praeclarissimae sunt *Troilus et Cressida* Gulielmi Shakesperii (Anglice), *Troades* (Latine)  Senecae. In aliis quoque memoratur, quamquam in scaenam non ipse progrediturː  *Iphigenia Aulidensis* Euripidis (Graece), *Aiax* Sophoclis, *Iphigénie* Iohannis Racine (Francogallice)... Et in comoedia musicali Iacobi Offenbach *La Belle Hélène* personam maxime ridiculam agit.
## Notae 
## Plura legere si cupis 
*Sabine Gruffat, "La parole oraculaire dans Iphigénie de Racine", *Cahiers du GADGES*, 2007ː 231-255
* Christine Hunzinger, "L’énigme de Calchas : un étonnement fatal (Hésiode, fragment 278 M-W )", *GAIA. Revue interdisciplinaire sur la Grèce ancienne*, 2015ː 173-186
Categoria:Heroes Belli Troiani
Categoria:Personae Iliadis
Categoria:Vates ideales
Chryseis

[thumb|[Crater (vas antiquum)|Crater in Apulia repertusː Chryses Agamemnonem rogat ut filiam sibi redderet.]]
In *Iliade* **Chryseis** (Graece Χρυσηΐς) est filia Chrysae, sacerdotis Apollinis, ab Achaeis cum urbem quandam prope Troiam diriperent capta. In praeda dividenda regi Agamemnoni obvenit qui ab illa puella "formosis genis" maxime delectabatur. Quamobrem cum pater supplex et pretium offerens eum adisset ut filiam redimere liceret rogans, ille sacerdotem Chrysen contumeliose reppulit atque abegit. Qui maestus sese ad deum suum convertit quem precabatur ne inultam contumeliam suam esse sineret. Tum Apollo pestem Achaeis immisit quos sagittis suis occidebat. Achilles contionem vocavit in qua Calchas vates ab ipso Achille firmatus reddendam esse puellam pronuntiavitː aliter enim pestem non desituram. Quamvis iratus Agamemnon voluntatem divinam respuere ausus non est et puellam patri remisit. At Briseidem ab Achille abstulit, ita simultatem inter duos Achaeorum duces commovit quod argumentum carminum epicorum *Ilias* inscriptorum fuit.

Postea poetae filium ex Agamemnone natum Chryseidi dederuntː qui saluti fratri Orestae et sorori Iphigeniae fuit cum Dianae signo rapto ad Troadis litus adpulerunt a rege Taurorum persecuti. Quae fabula fuit argumentum Sophocleae tragoediae hodie deperditae et *Chryses* inscriptae necnon ad illius imitationem similis tragoediae a Pacuvio Latine compositae.
## Notae 
## Fontes 
*Hyginus, *Fabulae* 121.
* *Ilias* I.8-474

## Plura legere si cupis 
* Albert S. Cook, "The Character of Criseyde", *Publications of the Modern Language Association of America*, 1907  

Categoria:Personae Iliadis
Branchiae sanguineae

[thumb|[Larva|Larvis nonnullarum specierum simuliorum sunt filamenta corporea branchiae sanguineae appellatae. Hic videtur *Simulium trifasciatum* adultus.]]
**Branchiae sanguineae** sunt structurae corporeae branchiarum similes, quae solum in organis lumine amplo tracheaque minima vel absente in larvis insectorum aquaticorum inveniuntur. Certae autem investigationes, usum huius generis branchiarum in respiratione exquirentes, monstrant has structuras aquam probabilius absorbere.

## Notae
## Bibliographia
*Headlee, Thomas J. 1906. "Blood Gills of *Simulium pictipes.*" *The American Naturalist* 40, no. 480 (December): 875–85.
*Thorpe, W. H. 1933. "Tracheal and Blood Gills in Aquatic Insect Larvæ." *Nature* 131 (3311): 549–50. . ISSN 1476-4687.

Categoria:Anatomia insectorum
Epulum Iovis

**Epulum Iovis** erat ritus Romanus, Iovi dedicatus, qui Idibus Novembribus (13 Novembris), cum Ludi Plebeii in urbe celebrarentur, ab aedilibus plebis instruebatur. Tempore Imperii etiam Idibus Septembribus (13 Septembris), cum ludi Romani essent, epulum Iovis maiore sollemnitate celebrabatur.

In aede Capitolina (quae Idibus Septembribus condita esse putabatur) lectisternium instruebatur; simulacra Iovis, Iunonis et Minervae pulvinaribus ante epula imponebantur. Septemviri epulonum haec curabant et senatores omnes convivio aderant. 

## Fontes
* A. Gellii *Noctes Atticae* XII 8, 2
* Valerii Maximi *Factorum et dictorum memorabilium* II 1, 2
* Cassii Dionis XXXIX 30, 4; 47, 52

## Nexus externi
* De epulo Iovis in RE 
* De epulo Iovis 

Categoria:Feriae Romanae
Categoria:Iuppiter (deus)
Spiraculum (arthropoda)

[thumb|[Larva *Actiatis selenae* et aliquot spiracula aspectabilia.]]
[thumb|[Valva spiraculi grylloidei, per microscopium electronicum visa.]]
[thumb|upright=1|Spiraculum *[Pediculus|Pediculi* subordinis Anoplurorum, per microscopium electronicum visum.]]
**Spiraculum** sive **stigma** est apertura in exosceletis insectorum et nonnullarum aranearum per quam aer tracheam intrat.

In respiratorio insectorum systemate, tubi tracheales oxygenium recte in textum praecipue reddunt. Spiracula efficaciter aperiri claudique possunt ad aquam amissam imminuendam, musculis circa spiraculum contractis et remissis. Qui musculi a systemate nervoso centrali continentur, sed chemicis locorum stimulis libere respondent. Aliquot insecta aquatica rationibus similibus aut alternis utuntur ne aqua tracheam intret. Tempora et temporis spatia conclusionum spiraculorum respiratorias organismi proportiones afficere possunt. Spiracula a setis circumdata aeris motum circa aperturam et ergo aquae amissionem imminuunt vel prohibent.

Inveniuntur spiracula in omnibus insectis, sed solum in certis araneis, sicut araneidis et lycosidis. Omnibus araneis olim erant pulmones foliacei, non tracheae; aliquot autem araneae systema tracheale evolverunt praeter tracheale insectorum systema, quod etiam exemplum evolutionis convergentis est. Quae autem araneae eorum pulmones foliaceos retinent, ut ambobus rationibus spirandi utantur.

## Bibliographia
*Bailey, L. 1954. "The respiratory currents in the tracheal system of the adult honey-bee." *Journal of Experimental Biology* 31 (4), 589–93. PDF.
*Beckel, W. E., et H. A. Schneiderman. 1957. "Insect spiracle as an independent effector." *Science* 126 (3269): 352–53.
*Chapman, Reginald F. 1998. *The Insects.* Cantabrigiae: Cambridge University Press.
*Lehmann, F. O. 2001. "Matching spiracle opening to metabolic need during flight in Drosophila.* *Science* 294 (5548): 1926–29. Editio interretialis.
*Schmitz, Anke. 2016. "Respiration in spiders (Araneae)." *Journal of Comparative Physiology B: Biochemical, Systemic, and Environmental Physiology* 186, no. 4 (Maius): 403–415. . ISSN 1432-136X. PMID 26820263. S2cid 16863495.
*Solomon, Eldra, Linda Berg, et Diana Martin. 2002. *Biology.* Brooks/Cole.
*Swales, L. S., I. Cournil, et P. D. Evans. 1992. "The innervation of the closer muscle of the mesothoracic spiracle of the locust." *Tissue and Cell* 24 (4): 547–58. Editio interretialis.
*Wilmer, Pat, Graham Stone, et Ian Johnston. 2005. *Environmental Physiology of Animals.'' Oxoniae: Blackwell. ISBN 9781405107242. Editio interretialis.

## Notae
Categoria:Systema respiratorium
Categoria:Anatomia arthropodorum
Petrus Musandinus

**Petrus Musandinus** (anno 1120 natus; Salerni mortuus anno 1194), medicus, apud scholam medicam Salernitanam docuit, ubi inter discipulos fuerunt Maurus Salernitanus et Aegidius Corboliensis. Plura opera scripsit praesertim de diaeta infirmorum. Lectiones suas e *Practica medicinae* magistri Bartholomaei deduxit.

## Scripta 
* *Summula de praeparatione ciborum et potuum infirmorum*
* *De Cibis et Potibus Febricitantium*
* *De diaeta in acutis*
* *De clisteribus suppositoriis syringis et pessariis*
* *Summa de opiatis*
* *Liber de cibariis infirmorum*

## Notae 
## Bibliographia 
* Studies in Renaissance Thought and Letters, Volume 3, Paul Oskar Kristeller
* Medieval Science, Technology, and Medicine: An Encyclopedia, Thomas F. Glick, Steven Livesey, Faith Wallis
* A History of Twelfth-Century Western Philosophy, Peter Dronke
* Cahiers de Recherches Médiévales et Humanistes
* Medieval Medicine: A Reader, Faith Wallis
* WorldCat Identities
* Academia.edu, Bruno Laurioux
* Medieval Medicine: A Reader, Faith Wallis

Categoria:Nati 1120
Categoria:Mortui 1194
Categoria:Medici Italiae
Categoria:Schola Medica Salernitana
Categoria:Auctores Latini mediaevales
Categoria:Scriptores de regimine
Neuroblastus

[thumb|In [neurogenesis|neurogenesi cellulae nervales (dextre) ab neuroblastis (sinistre) derivantur.]]
**Neuroblastus ** vel **cellula praecursor neuralis** vel **cellula nervalis primitiva** est simul neuroni cellula progenitor et cellula postmitotica, quae non plus dividuntur, at post migrationem neuron format. Neuroblasti non uniformes sunt, diversa genera cellularum praecursorum neuralium descripta sunt.

In cerebro adulto vero formationem novarum cellularum nervalium (neurogenesem) regiones duas restrictam videtur: et zonam subventricularem secundum ventriculos laterales et gyrum dentatum (zonam subgranularem) hippocampi.

Neuroblastoma est neuroblastorum tumor aetatis imprimis puerilis.

## Notae 
## Nexus externi 
* *Developmental biology*: De neuronorum cellulis progenitoribus 

Categoria:Neurohistologia
Categoria:Systema nervosum autonomicum
Categoria:Oncologia
Teberda

**Teberda** (Karaczaevo-Balcarice *Теберди́*, Russice *Теберда*) est urbs Karaczaevo-Circassiae rei publicae. Ad flumen eiusdem nominis prope reservatum Teberdense sita est. Incolas 8672 habuit anno 2021.
[thumb|left|Teberda inter iuga [Caucasus|Caucasica]]

## Historia 
Ab anno 1868 vicus Karatschaiorum hoc loco erat. Anno 1925 sanatorium phthisi curandae Teberdae conditum est. Urbs anno 1971 constituta est.

## Notae 
## Nexus externi 
* Teberda in *Vicicommuniis*
* Situs proprius 

Categoria:Condita 1868
Categoria:Urbes Karaczaevo-Circassiae
Renotus deyrollei

***Renotus deyrollei*** est species coleopterorum aquae dulcis familiae Noteridarum, sola generis ***Renoti*** species, et ergo eius genotypus. Invenitur in Aethiopia, Angola, Benino, Gabonia, Gambia, Guinea Bissaviensi, Litore Eburneo, Malio, Mauritania, Monte Leonino, Nigeria, Republica Congensi, Republica democratica Congensi, Sudania, Tanzania, Tzadia. Generis nomen est anagramma *Noteri,* nominis alius coleopterorum aquae dulcis generis.

## Descriptio
*Renotus deyrollei* est aliquantulum magnum suae familiae insectum, a 7 ad 8 millimetra longum, ovatum, nitens, colore ab atrorubro ad nigrum. Elytra sunt perspicue reticulata.

## Notae
## Bibliographia
*Guignot, F. 1936. "Remarques systematiques sur les Hydrocanthus avec description d'un genre nouveau et trois especes nouvelles (Col. Dytiscidae)." *Bulletin de la Société Entomologique de France* 41: 10–12. Editio interretialis.
*Nilsson, Anders N. 2006. *A World Catalogue of the Family Noteridae, or the Burrowing Water Beetles (Coleoptera, Adephaga).* Editio diei 16 Augusti 2011. Universitas Umeae Sueciae. PDF.
*Sharp, D. 1880–1882. "On aquatic carnivorous Coleoptera or Dytiscidae." *Sci. Trans. Royal Dublin Soc.* 2 (nova series), pars 2: 179–1003.

## Nexus externi
Categoria:Insecta Africae
Categoria:Insecta aquatica
Categoria:Noteridae
Categoria:Species animalium
Deyrolle
Categoria:Taxa Sharp
Categoria:Taxa 1882
Nazran

**Nazran** (Ingussice * На́на-На́ьсаре*, Russice *Назрань*) est urbs Ingussetiae maxima. Annis ab 1993 ad 2000 Magas urbe nondum exstructa caput Ingussetiae erat. Incolas 124&thinsp;169 habuit anno 2021. 

thumb|left|Arx Nazranensis anno 1859
## Historia 
Anno 1781 ut custodum castellum primum memorata est. Anno 1810 arx maior hic construebatur. Anno  1818 ab Alexio Ermolov refecta est. Anno 1868 ludus litterarum apertus est, anno 1893 statio ferriviaria. Annis a 1944 ad 1957 Ingussis deportatis Nazran pars Ossetiae Septentrionalis erat et *Kosta Chetagurovo* nomine poetae Ossetici nuncupabatur. Urbs ab anno 1967. Annis ab 1993 ad 2000 Magas urbe nondum exstructa caput Ingussetiae erat. 

## Notae 
## Nexus externi 
* Nazran in *Vicicommuniis*
* Situs proprius 

Categoria:Urbes Ingussetiae
Categoria:Condita 1781
Schischus

**Schischus** (Russice *Шиш*, tr. *Šiš*) est flumen in regione Omiensi Russiae. Paludibus Vassiuganicis mediis oritur, circa 964 chm patet et in Irtim flumen (cuius accola dexter est) prope *Ostium Schischi* vicum effunditur.

## Notae 
## Nexus externi 
* De Schischo in *registro nationali aquarum* 
* De Schischo in *Lexico encyclopaedico Brockhaus et Efron* minore 

Categoria:Flumina Russiae Asiaticae
Categoria:Regio Omiensis
Categoria:Systema Irtis fluminis
Wachus

**Wachus** (Russice *Вах*, in lingua Chantyensi orientali *Ваӽ*, Selcupice *Ваӄ*) est flumen in districtu autonomo Chanty-Mansiensi Russiae. Circiter 964 chiliometra patet et in Obium flumen (cuius accola dexter est) effunditur. Wachi ostium 10 chm ab urbe *Nižnevartovsk* distat. Per paludes et inter lacus planitiei Sibiricae Occidentalis aquas fert. Per Ieloguium Ieniseae accolam et per Wachum saeculo XVIII interdum iter aquaticum ex Obio in Ieniseam viatores faciebant.

## Notae 
## Nexus externi 
* De Wacho in *registro nationali aquarum* 

Categoria:Flumina Russiae Asiaticae
Categoria:Districtus autonomus Chanty-Mansiensis
Categoria:Systema Obii fluminis
Stenocolus scutellaris

***Stenocolus scutellaris*** est species coleopterorum rivulorum silvestrium familiae Eulichadidarum et typus generis. Haec insecta aliquando in aqua vivunt.

## Bibliographia
*LeConte, J. L. 1861. *Classification of the Coleoptera of North America.* Smithsonian Miscellaneous Collections, 3. . ISBN 0665100558. Editio interretialis.
*Lobl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
*Shepard, William D. 2002. "Family 51. Eulichadidae Crowson 1973." In *Polyphaga: Scarabaeoidea through Curculionoidea,* ed. Ross H. Arnett, Michael C. Thomas, Paul E. Skelley, et J. Howard Frank, eds., 142–43. American Beetles, 2. CRC Press. ISBN 0-8493-0954-9.

## Nexus externi
*BugGuide.
*GBIF.
*ITIS.

Categoria:Byrrhoidea
Categoria:Species animalium
Categoria:Taxa LeConte
Categoria:Taxa 1853
Carolus Fridericus a Ledebour

**Carolus Fridericus a Ledebour** (Theodisce *Carl Friedrich von Ledebour*), Stralsundae die 8 Iulii anno 1785 natus et Monachii die 4 Iulii anno 1851 mortuus, fuit botanicus et explorator Germanicus et Russicus. Academiae Scientiarum Petropolitanae socius ab anno 1814.

## Vita et opera
In universitate Gryphiswaldensi educatus (1805), ubi medicinam studuerat, Dorpati anno 1805 horti botanici praefectus factus est; ab anno 1811 ad 1836 Universitatis Dorpatensis professor. Expeditionem Altaicam famosam (cum Carolo de Meyer et Alexandro de Bunge) anno 1826 fecit. *Flora Altaica* et *Flora Rossica* Ledebourii opera notissima sunt.

## Opera Latina
**Plantae novae Rossiae meridionalis ex Asperifoliarum familia*, 1800
* *Monographia generis paridum*, 1827
* *Flora Altaica*, 1829 (vol. I)
* *Icones plantarum novarum vel imperfecte cognitarum floram Rossicam, imprimis Altaicam, illustrantes*, vol. I-II, 1829-34
* *Commentarius in J. G. Gmelini Floram sibiricam, 1841
* *Flora Rossica sive Enumeratio Plantarium in Totius Imperii Rossici Provinciis Europaeis, Asiaticis et Americanis hucusque Observatarum*, 1853 (vol. IV)

## Notae
## Nexus externi
* De Carolo Friderico a Ledebour in *Lexico encyclopaedico Brockhaus et Efron* minore 
* De Carolo Friderico a Ledebour in *Lexico biographico Russico,'' curis Alexandri Polovtsov edito 

Categoria:Botanistae Germaniae
Categoria:Botanistae Russiae
Categoria:Alumni Universitatis Gryphiswaldensis
Categoria:Professores Universitatis Tartuensis
Categoria:Socii Academiae Scientiarum Russicae
Categoria:Exploratores Siberiae
Categoria:Exploratores Germanici
Categoria:Exploratores Russici
Teberda (flumen)

**Teberda** (Karaczaevo-Balcarice *Теберди́*, Russice *Теберда*) est flumen Karaczaevo-Circassiae rei publicae. E montibus reservati Teberdensis exoritur, circa 60 chm fluit, et in Hypanim flumen effunditur. Urbs eiusdem nominis ad flumen Teberdam situs est et *Karačaievsk* urbs in ostio eius.

## Notae 
## Nexus externi 
* Teberda in *Vicicommuniis*

Categoria:Flumina Russiae Europaeae
Categoria:Karaczaevo-Circassia
Categoria:Systema Hypanis fluminis
Ketus

**Ketus** (Russice *Кеть*, Selcupice *Ӄэ̄т*) est flumen in territorio Crasnoiarensi et regione Tomensi Russiae. Keto Maiore et Keto Minore confluentibus in divortio aquarum Obii et Ieniseae oritur, circiter 1621 chm patet et in Obium flumen (cuius accola dexter est) effunditur duobus ramis, quorum unus *Ketus Togurensis* (''Togurskaia Ket' *), alter *Ketus Kopylovensis* (*Kopylovskaia Ket' *) est; Keti Kopylovensis ostium prope Narimum situm est, Keti Togurensis prope *Kolpaševo* urbem.

## Historia
Anno 1596 castellum Narimicum ad Ketum aedificatum est, anno 1602 in fluxu Keti superiore castellum Keticum (*Ketskij ostrog*). Saeculo XIX exeunte cursus aquatilis Obio-Ieniseicus per Ketum, *Lomovaiam* flumen Keti accolam, Cassum Minorem et Cassum construebantur, qui Obium et Ieniseam coniungeret, sed frustra; nam solum tempore eluvionis vernae navigatio possibilis erat; canalis Keto-Cassianus nunc limo obrutus pars eius principalis fuit.

## Notae 
## Nexus externi 
* De Keto in *registro nationali aquarum'' 

Categoria:Flumina Russiae Asiaticae
Categoria:Territorium Crasnoiarense
Categoria:Regio Tomensis
Categoria:Systema Obii fluminis
Vassiugan

**Vassiugan** vel **Wassugan** (Russice *Васюган*, in lingua Chantyensi orientali *Э́ллё ёган*, Selcupice *Варӷ кы*) est flumen in regione Tomensi Russiae. In paludibus Vassiuganicis prope divortium aquarum Obii et Irtis oritur, circiter 1082 chm patet et in Obium flumen (cuius accola sinister est) effunditur.

## Notae 
## Nexus externi 
* De Vassiugane in *registro nationali aquarum* 

Categoria:Flumina Russiae Asiaticae
Categoria:Regio Tomensis
Categoria:Systema Obii fluminis
Byrrhoidea

**Byrrhoidea** sunt superfamilia coleopterorum cui sunt aliquot familiae quae aut aquatica aut cum habitatione semiaquatica consociata. Praeter superfamiliam Hydrophiloideorum, plurima aliorum polyphagorum aquaticorum in hac superfamilia numerantur. Quae familiae olim inter **Dryopoidea,** superfamiliam separatam, digerebantur, quae autem non iam proprie agnoscitur. Perplurimae species sunt minutae (< 1 centimetrum) et colore plerumque atrobrunneae vel atra.
 
## Bibliographia
*LeConte, J. L. 1861. *Classification of the Coleoptera of North America.* Smithsonian Miscellaneous Collections, 3. . ISBN 0665100558. Editio interretialis.
*Lobl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
 
## Nexus externi

Categoria:Superfamiliae animalium
Byrrhidae

[thumb|upright=0.8|*[Simplocaria semistriata*]]
***Byrrhidae*** sunt familia coleopterorum superfamiliae Byrrhoideorum. Quae insecta silvas hemisphaerii septentrionalis habitant, ubi bryophytis praecipue vescuntur. Numeri singulorum post ignes feros augeri solet. Veterrimum familiae documentum certum est *Lidryops,* ex sucino Carantoniensi ex Cretaceo exeunte in Francia inventus, et documenta minus certa ex Iurassico medio exstant, sed haec specimina fortasse ad alias Byrrhoideorum familias pertinent.
In hac familia sunt 450 fere species.

## Genera
Quindecim genera inter hanc familiam digeruntur, infra perscripta.

**Amphycyrta*
**Arctobyrrhus*
**Byrrhus*
**Chaetophora*
**Curimopsis*
**Cytilus*
**Eusomalia*
**Exomella*
**Lioligus*
**Lioon*
**Listemus*
**Morychus*
**Porcinolus*
**Sierraclava*
**Simplocaria*

## Notae
## Bibliographia
*Lawrence, John F., Adam Slipinski, Olaf Jäger, et Andreas Pütz. 2013. "The Australian Byrrhinae (Coleoptera: Byrrhidae) with descriptions of new genera and species." *Zootaxa* 3745 (3): 301–29. . PMID 25113351. Editio interretialis.
*LeConte, J. L. 1861. *Classification of the Coleoptera of North America.* Smithsonian Miscellaneous Collections, 3. . ISBN 0665100558. Editio interretialis.
*Lobl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.

## Nexus externi
*


Categoria:Familiae animalium
Categoria:Taxa Latreille
Categoria:Taxa 1804
Conda

**Conda** (Russice *Конда*) est flumen in districtu autonomo Chanty-Mansiensi Russiae. In paludibus planitiei elevatae *Liulimvor* incipit, per demissionem Condensem fluit. Circiter 1097 chm longitudinis est. In Irtim flumen (cuius accola sinister est) per aestuarium magnum (*Kondinskij sor*) effunditur.

## Notae 
## Nexus externi 
* De Conda in *registro nationali aquarum* 

Categoria:Flumina Russiae Asiaticae
Categoria:Districtus autonomus Chanty-Mansiensis
Categoria:Systema Irtis fluminis
Ischimus (urbs)

**Ischimus**  (Russice: Ишим, tr. *Išim*) est urbs regionis Tumenensis Russiae. Ad flumen eiusdem nominis sita est. 64 milia incolarum anno 2021 habuit. 

thumb|left|Ecclesia cathedralis Epiphaniae Ischimensis
## Historia 
Ut castellum Sibiricum anno 1687 condita est. Postea sloboda nomine *Korkina* circa castellum crevit. Forum mercatorium sancti Nicolai ab anno 1721 quotannis in sloboda celebrabatur. Ab anno 1782 urbs gubernii Toboliensis Ischimus nomine. Anno 1793 ecclesia cathedralis Epiphaniae Domini aedificata est. Anno 1913 statio ferriviaria constructa est.

## Notae 
## Nexus externi 
* Situs proprius 

Categoria:Urbes regionis Tumenensis
Categoria:Condita 1687
Byrrhus (coleoptera)

***Byrrhus*** est genus coleopterorum familiae Byrrhidarum. Cui generi sunt saltem triginta species descriptae. Ut videtur ex Pyrrho Epirote appellatur.

Rectus huius generis annus est 1767 (#195), quia anno 1758 non perscribebatur. *Byrrhus pilula* (Linnaeus, 1758) in genus *Dermestem* (#18) in editione decima digerebatur.
[thumb|*[Byrrhus pustulatus.*]]

## Species
Huic generi sunt hae species.

* *Byrrhus alpinus* Gory, 1829 g
* *Byrrhus americanus* LeConte, 1850 i c g b
* *Byrrhus arietinus* Steffahny, 1842 g
* *Byrrhus auromicans* Kiesenwetter, 1851 g
* *Byrrhus concolor* Kirby, 1837 i c g b
* *Byrrhus crenulatus* Rossi, 1794 g
* *Byrrhus cyclophorus* Kirby, 1837 i c g b
* *Byrrhus derrei* Allemand, 1987 g
* *Byrrhus espanoli* G.Fiori, 1960 g
* *Byrrhus eximius* LeConte, 1850 i c g b
* *Byrrhus fasciatus* Forster, 1771 i c g
* *Byrrhus focarilei* Fabbri & Puetz, 1997 g
* *Byrrhus geminatus* LeConte, 1854 i c g b
* *Byrrhus gigas* Fabricius, 1787 g
* *Byrrhus glabratus* Heer, 1841 g
* *Byrrhus kirbyi* LeConte, 1854 i c g b
* *Byrrhus lisellae* (G.Fiori, 1953) g
* *Byrrhus luniger* Germar, 1817 g
* *Byrrhus murinus* Fabricius, 1794 g
* *Byrrhus nicolasi* G.Fiori, 1966 g
* *Byrrhus nigrosparsus* Chevrolat, 1866 g
* *Byrrhus numidicus* Normand, 1935 g
* *Byrrhus occidentalis* G.Fiori, 1953 g
* *Byrrhus picipes* Olivier, 1790 g
* *Byrrhus pilosellus* A.Villa & G.B.Villa, 1833 g
* *Byrrhus pilula* Linnaeus, 1758 i c g b
* *Byrrhus pustulatus* (Forster, 1771) g
* *Byrrhus pyrenaeus* Dufour, 1834 g
* *Byrrhus rubidus* Kugelann, 1792 g
* *Byrrhus rufipes* Kugelann, 1792 g
* *Byrrhus signatus* Sturm, 1823 g
* *Byrrhus undulatus* Kugelann, 1792 g

Fontes: i = ITIS. c = Catalogue of Life. g = GBIF. b = BugGuide.

## Notae
## Bibliographia
*Lawrence, John F., Adam Slipinski, Olaf Jäger, et Andreas Pütz. 2013. "The Australian Byrrhinae (Coleoptera: Byrrhidae) with descriptions of new genera and species." *Zootaxa* 3745 (3): 301–29. . PMID 25113351. Editio interretialis.
*LeConte, J. L. 1861. *Classification of the Coleoptera of North America.* Smithsonian Miscellaneous Collections, 3. . ISBN 0665100558. Editio interretialis.
*Lobl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.

## Nexus externi
Categoria:Byrrhidae
Categoria:Genera animalium
Pyrrhus
Categoria:Taxa Linnaei
Categoria:Taxa 1767
Užice

**Užice** (litteris Cyrillicis *Ужице*) est urbs Serbiae fere  incolarum (cenus anno 2011 habito), in districtu Zlatiborensi et regione Šumadija et Serbia Occidentali sita.

## Historia 
In antiquitate hanc regionem incolebant Illyrii, praecipue Parthini et Autariatae, quorum multa sepulcra inventa sunt. Saeculo tertio ante aerem vulgarem Scordisci, tribus Gallicus, advenerunt. Romani anno 168 ante aeram vulgarem regionem vicerunt et provinciam Illyricam et deinde Dalmatiam constituerunt. In loco hodiernae urbis Užice erat municipium Capedunum. Slavi hic se quinto saeculo aerae vulgaris collocaverunt.

## Bibliographia 
* 

## Nexus externi 
Categoria:Urbes Serbiae
Ambarvalia

**Ambarvalia** erant festum Romanum, Cereri et Deae Diae dedicatum, quod 29 Maii (a.d. IV Kal. Iun.) celebrabatur. 

Suovetaurilia Romani Ambarvalium die fecerunt, i.e. suem, ovem et bovem ter circum arvum circimductos immolaverunt, unde et nomen feriarum (de *ambio arva*).  Ambarvalia privata in vicis et villis celebrabantur; patres familias processionem ducebant; processione et sacrificio segetes lustrabantur. Ambarvalia publica Romae agebantur et duodecim fratres Arvales cives, quibus arva et vineae curae erant, ducebant et carmen Arvale canebant. 

Iosephus Scaliger in annotationibus ad Festum Ambarvalia Amburbio festum simile vel idem censuit. Dies Rogationum Christianus de Ambarvalibus originem ducere interdum putatur.

## Fontes
* Festi *De verborum significatione *s.v.
* Vergilii *Georgica* I 345 (cum Servio)
* Macrobii *Saturnalia* III V

## Nexus externi
* De Ambarvalibus in RE 

Categoria:Feriae Romanae
Categoria:Lustratio
Categoria:Agricultura
Eulichadidae

**Eulichadidae** sunt familia insectorum rivulorum silvestrium ordinis coleopterorum. Huic ordini sunt plus quam quadraginta species descriptae in quinque fere genera digestae. Species aliquando in aqua vivunt.

## Genera
Familiae Eulichadidarum sunt quinque genera:
* *Cretasyne* Yan, Wang & Zhang, 2013
* *Eulichas* Jacobson, 1913
* *Mesaplus* Hong, 1983
* *Mesodascilla* Martynov, 1926
* *Stenocolus* LeConte, 1853

## Notae
## Bibliographia
*Bouchard, Patrice, Yves Bousquet, Anthony E. Davies, Miguel A. Alonso-Zarazaga, John F. Lawrence, Chris H. C. Lyal, Alfred F. Newton, Chris A. M. Reid, Michael Schmitt, S. Adam Ślipiński, et Andrew B. T. Smith. 2011. "Family-group names in Coleoptera (Insecta)." *ZooKeys* 88: 1–972. . ISSN 1313-2989. PMC 3088472. PMID 21594053.
*LeConte, J. L. 1861. *Classification of the Coleoptera of North America.* Smithsonian Miscellaneous Collections, 3. . ISBN 0665100558. Editio interretialis.
*Shepard, William D. 2002. "Family 51. Eulichadidae Crowson 1973." In *Polyphaga: Scarabaeoidea through Curculionoidea,* ed. Ross H. Arnett, Michael C. Thomas, Paul E. Skelley, et J. Howard Frank, eds., 142–43. American Beetles, 2. CRC Press. ISBN 0-8493-0954-9.

## Nexus externi
*BugGuide.

Categoria:Byrrhoidea
Categoria:Familiae animalium
Byrrhus pilula

***Byrrhus pilula*** est holarctica coleopterorum familiae Byrrhidarum species, quae a Carolo Linnaeo anno 1758 primum descripta est.

## Descriptio
Corpus est breve et plena et brunneum, ordinibus brunneis pallidais et obscuris in elytris notatum. Longitudo corporis est a 6.7 ad 9.3 millimetra.

## Oecologia
Animalia huius speciei omnes appendices inter ventrales corporis strias referre possunt, mortem fingentia et stercoris cuniculi vel seminis similia. Larvae et adulti bryophytis, algis, et marchantiophytis vescuntur. Eorum habitationes naturales sunt tesquae, terrae fruticosae, et litora arenosa. Inveniuntur sub stipites et lapides et prope radices plantarum in solis umidis, arenosis, lapidosis. Pars diaetae *Milvi milvi* in Cambria sunt, atque in globulis *Falconis tinnunculi* et *Athenae noctuae* inveniuntur.

## Distributio
*Byrrhus pilula* in Palaearctica ab Hibernia et Hispania ad Iaponia, et in septentrionalibus Canadae territoriis in America Septentrionali invenitur.

## Pinacotheca

Byrrhus pilula, North Wales, May 2008 (22885921373).jpg |Conspectus in ventrem crura retracta monstrat.
Byrrhus pilula.jpg|Habitus in Nederlandia

## Notae
## Bibliographia
*Chinery, M. 2012. *Insects of Britain and Western Europe.* Londinii: Harper Collins Publishers. ISBN 9780002191371.
*Davis, P. E., et J. E. Davis. 1981. "The food of the Red Kite in Wales." *Bird Study* 28 (1): 33-40. . Editio interretialis.
*Harde, Karl Wilhelm, Frantisek Severa, et Edwin Möhn. 2000. *Der Kosmos Käferführer: Die mitteleuropäischen Käfer.* Stutgardiae: Franckh-Kosmos Verlag. ISBN 3-440-06959-1.
*Hurka, K. 2005. *Käfer der Tschechischen und Slowakischen Republik.* Zlin: Kabourek. ISBN 80-86447-11-1.
*Linssen, E. F. 1959. *Beetles of the British Isles.* Londinii: Frederick Warne. ISBN 9780723200062.
*LeConte, J. L. 1861. *Classification of the Coleoptera of North America.* Smithsonian Miscellaneous Collections, 3. . ISBN 0665100558. Editio interretialis.
*Lobl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
 
## Nexus externi
Categoria:Byrrhidae
Categoria:Species animalium
Categoria:Taxa Linnaei
Categoria:Taxa 1758
Harrius Styles

**Harrius Eduardus** (vulgo *Harry Edward*) **Styles** (natus Rubei Fossati in Vigorniensi comitatu die 1 Februarii 1994) est cantor, compositor carminum, histrioque Anglicus, olim socius One Direction gregis musici.

## Biographia
Styles iam infans in Holmes Chapel migravit. Parentes, Anne Selley et Desmond Styles, se separaverunt cum Harrius septem annos natus esset. Harrius sororem ex iisdem parentibus natam, ac fratrem sororemque ex altero patre natos habet. Factus est celeber anno 2010, cum in *The X-Factor,* spectaculo musico televisifico, esset; tunc creatus est grex One Direction, cuius alii cantores erant Niall Horan, Zayn Malik, Gulielmus Payne, et Ludovicus Tomlinson. Qui omnes ex anno 2016 non iam simul sed soli cantant.

### One Direction 
*One Direction*,  Britannico-Hibernicus, anno 2010 Londinii formatus est, causā programmatis *The X Factor*. Quintetum, tum compositum ex Harry Styles, Liam Payne, Zayn Malik, Niall Horan, et Louis Tomlinson, a Simon Cowell patrocinio accepit. Postquam auditiones suas fecerunt et a certamine expulsi sunt, Nicole Scherzinger, una ex iudicibus, suadere coepit ut in grege formarentur. Grex One Direction, cuius nomen a Scherzinger datum est, cito popularis factus est et plurimos successus adeptus est. In secundo semestri anni 2011, primum single suum, «What Makes You Beautiful», ediderunt, quod in numerum unum chartarum Regni Uniti et Hiberniae debutavit. Grex etiam plures praemia accepit, inter quae praemium Brit Award pro “Best British Group” et MTV Video Music Award pro “Best Pop Video.”

Post tempus, Zayn Malik ab grege discessit, et reliqui sodales in musica continuaverunt. Sed etiam post discessum ab One Direction, Harry Styles, unus ex primis membris, viam solitariam in musica confestim ingressus est. Anno 2017, primum album suum solisticum, «Harry Styles», edidit, quod ab omnibus laudatum est et successus magnum adeptus est. Pro hoc album, Styles praemium Brit Award pro “British Solo Artist” accepit. Postea, alium album, «Fine Line», anno 2019 publicavit, qui etiam laudes et successus multos acceperat. Inter praemia pro hoc album sunt Grammy Award pro “Best Pop Solo Performance” et Brit Award pro “British Male Solo Artist.” Sic, Harry Styles, ab One Direction discedens, propriam viam in musica mirabiliter sequutus est.

## Notae 
## Bibliographia
*Rogers, Jude. 2017. "Harry Styles: teen star turned serious player?" *The Guardian,* 14 Maii 2017. Editio interretialis.

## Nexus externi
*Situs interretialis Styles proprius.

Categoria:Actores Angliae
Categoria:Cantores Angliae
Categoria:Cantores musicae popularis
Categoria:Homines
Decapolis

thumb|Tabula decapolis

**Decapolis** (Germanice *Zehnstädtebund*, Alsatice *Gemeine Richstette*) est foedus iussu imperatoris Caroli IV inter decem urbes imperiales  Alsatiae (Hagenoa, Colmaria, Vissemburgum, Turinghemium, Obernacum, Caesaris Mons, Roshemium, Monasterium, Selestadium, Mulhusia) anno 1354 ictum. Usque ad annum 1679 viguit, quamquam iam ab anno 1466 Mulhusienses a sociis in bello "sex denariorum" dicto deserti societatem confoederationis Helveticae praetulerunt et anno 1515 fidem in decapolim renuntiarunt. Civitates decapolis participes opem invicem ferebant tam in rebus militaribus quam pecuniariis. Hagenoa velut caput confoederationis fuit ubi curia (*Reichslandvogtei*) sedebat. Conventus Selestadii plerumque agebantur ubi et acta conventuum servabantur.

## De fine 
Etiam post Pacem Westphalicam (1648) decapolis Francogallorum regi restitit atque fidem erga imperatores servavit. Sed postquam die 5 ianuarii 1675 Thuringhemiano proelio Turennae vicecomes exercitum Imperii Germanici ab Electore Magno ductum vicit, Noviomagense  pactum (1679)  Francorum dicionem in Alsatia confirmavit.  Eodem anno 1679 decapolis dissoluta est.

## Plura legere si cupis 
* Christianus Ohler, *Zwischen Frankreich und dem Reich : Die elsässische Dekapolis nach dem Westfälischem Frieden* , Frankfurt, 2002
* Olivier Richard, "La Décapole dans l’historiographie du Rhin supérieur", in *Ligues urbaines et espace à la fin du Moyen-Age*ː 105-119
* Lucien Sittler, *La Décapole alsacienne : des origines à la fin du Moyen Âge*, Strasbourg, F.-X. Le Roux, 1955
* Bernard Vogler, cur., ''La Décapole. Dix villes d'Alsace alliées pour leurs libertés 1354-1679*, Strasbourg, La Nuée bleue, 2009 Recensio critica

## Nexus externi 
**La décapole alsacienne'' (de mytho)
Categoria:Sacrum Romanum Imperium
Categoria:Alsatia
Categoria:Foedera
Povensa

**Povensa**  (Russice *Повенец, Povenec*; Carelice *Poventsa*) est colonia urbana in re publica Carelia Foederationis Russicae, in ripa sinus Povensensis Onegae lacus sita. Canalis maris Albi ibi incipit. Incolas 1711 habuit anno 2021.
[thumb|upright=1|Bina Petri et Pauli [templum|templa, prius ligneum, circa annum 1600, novum lapideum, initio saeculi vicensimi Povensae constructa.]]

## Historia
Colonia saeculo quindecimo condita est. Via ad monasterium Solovecense per Povensam ducebat. Ioanne Severo regnante, doana Povensae instituta est. Petrus I Povensae ferro faciendo fabricam aedificavit, quae usque ad annum 1736 fungebatur. Ab anno 1782 usque ad annum 1938 Povensa urbs erat.

Proverbium Russicum est *Povensa orbis terrarum omnis finis est* ("Повенец всему свету конец").

## Nota 
## Nexus externi 
* De Povensa 

Categoria:Condita saeculo 15
Categoria:Urbes Careliae
Categoria:Onega
Plessa

**Plessa** (Russice *Плёс, Pljos*) est urbs in regione Analeptriana Russiae. In ripa dextra Volgae fluminis (cuius aquae hic receptaculo Gorkipolitano elevatae sunt) sita est. Incolarum 1732 habet anno 2021.

[thumb|left|Ecclesia [Dormitionis Plessae, anno 1699 constructa]]
## Historia
Fortasse anno 1141 (Georgio Longimano regnante) primo memorata est. A Bato destructa est anno 1238. Arx nova anno 1410 iussu Basilii Demetrii filii ducis Moscuae constructa est. Athanasius Nicetae filius Plessam anno 1471 visitavit. Piscatu famosa erat. Theodorus Šaljapin villam sibi Plessae anno 1914 aedifcavit.

## Notae
## Nexus externi
* Situs proprius

Categoria:Urbes regionis Analeptrianae
Categoria:Condita 1410
Vetluga (urbs)

**Vetluga** (Russice *Ветлуга*) est urbs regionis Novogardiensis Inferioris Russiae. In ripa fluminis eiusdem nominis sita est. 8336 incolarum (anno 2020) habet.

thumb|left|Domus 23 viae Lenin Vetlugae
## Historia
Hoc loco Mariensium urbs *Iur* saeculis XIII et XIV et XV situm erat. Dux Galiciensis Symeon Romani filius iussu Ioannis III Moscuensis urbem debellavit. Anno 1606 ecclesis Resurrectionis Domini et vicus parvus hic erat. Saeculo XVIII vicus nomen *Resurrectio Superior* cepit. Urbs Vetluga nomine iussu Catharinae II ab anno 1778. Basilius Rozanov Vetlugae natus est.

## Notae 
## Nexus externi 
* De Vetluga urbe in *Lexico encyclopaedico Brockhaus et Efron* 

Categoria:Urbes regionis Novogardiensis Inferioris
Categoria:Condita 1606
Tolva

**Tolva** (Russice *Толвуя, Tolvuja*, Carelice *Talvioja*, Vepsice *Talvoja*) est vicus in re publica Carelia Foederationis Russicae, in ripa sinus Povensensis Onegae lacus situs. Incolarum 972 habuit anno 2013 habuit.

thumb|Ecclesia sancti Georgii Tolvae et lacus Oneganus
## Historia
Anno 1375 primo memorata. Sanctus Zosimus Solovecensis Tolvae natus est. Ab anno 1601 Martha monacha Philareti patriarchae uxor Michaelis regis mater huc exilio missa est. 

## Nota 
## Nexus externi 
Categoria:Carelia (res publica)
Categoria:Condita 1375
Categoria:Onega
Fordicidia

[thumb|350px|[Fasti Antiates maiores|Fasti Antiates Maiores: Fordicidia mense Aprili notantur (FORDI)]]
**Fordicidia** erant festum Romanum, Telluri dedicatum, quod die tertio post Idus Apriles  hoc est 15 Aprilis celebrabant. 

Varro explicat:

Fordicidia a fordis bubus; bos forda quae fert in ventre; quod eo die publice immolantur boves praegnantes in curiis compluris, a fordis caedendis Fordicidia dicta.

Romae virginibus Vestalibus praesentibus triginta (pro curiarum numero) vaccae praegnantes Telluri deae immolabantur; fetus exempti a Vestalibus incendebantur et cinis eorum usque ad Parilia servabatur ad suffimentum parandum quo stabula purgabantur.

Ovidius in *Fastis* originem Fordicidium narrat. Numa Pompilius Fauni aenigma soluit et sacra instituit.

## Notae
## Plura legere si cupis 
*Danielle Porte, "La «boucherie sacrée» du 15 avril", *Latomus*, 2003: 773-788

## Nexus externi
* De Fordicidibus  in *Lexico encyclopaedico Brockhaus et Efron* 
* Fordicidia in *Le Dictionnaire des Antiquités Grecques et Romaines de Daremberg et Saglio*
* Fordicidia in *Paulys Real-Enzyklopädie der classischen Altertumswissenschaft*

Categoria:Feriae Romanae
Categoria:Ritus Aprilis
Categoria:Bos
Vetluga

**Vetluga** (Russice *Ветлуга*) est flumen in Russia.
In regione Kirovensi incipit, circiter 889 chiliometra patet, per regionem Costromensem, Mari El rem publicam, fluens et in Volgam (cuius aequor hic receptaculo aquae Tscheboxarensi elevatum est) in regione Novogardiae Inferioris influit. Urbs eiusdem nominis ad Vetlugam sita est; altera urbs in ripis eius est *Šarja*. 

Vetlugasauri reliquiae in valle Vetlugae inventi erant et nomen fluminis ceperunt. Sanctus Barnabas Vetlugensis in ripis fluminis solus habitabat ab anno 1417, quo loco post mortem eius monasterium conditum est.

## Notae 
## Nexus externi 
Categoria:Flumina Russiae Europaeae
Categoria:Regio Kirovensis
Categoria:Regio Novogardiensis Inferior
Categoria:Regio Costromensis
Categoria:Mari El
Categoria:Systema Rha fluminis
Kuzmadamianskia

**Kuzmadamianskia** vel melius **Urbs Cosmae et Damiani** (Russice *Козьмодемьянск*, in lingua Mari montana *Цикмӓ, Tsikmӓ*) est urbs Mari El rei publicae Russiae. In ripa dextra altiore Volgae (cuius aequor hic receptaculo aquae Tscheboxarensi elevatum est) sita est. Incolarum 19 970 habuit anno 2021.

[thumb|left|Urbis Cosmae et Damiani imago e libro [Adam Olearius|Adami Olearii]]
## Historia
Vicus Tschuvaschorum hoc loco erat. Anno 1583 die sanctorum Cosmae et Damiani castellum nomine sanctorum subditum conditum est. Ut urbs primo 1609 memoratur. Anno 1775 aulae 464 in urbe erant. 26 Maii anno 1833 pars maior earum incendio periit. Saeculo XIX lignum incolae vendiderunt; forum mercatorium ligni Urbis Cosmae et Damiani secundum in Imperio post Archangelopolim erat.

## Notae 
## Nexus externi 
* De urbe Cosmae et Damiani in *Lexico encyclopaedico Brockhaus et Efron* 

Categoria:Urbes Mari El
Categoria:Condita 1583